dh-unibe/image-text_kurrent-xix huggingface dataset:
Was dv rede tivte.
So ſprich ich wil dir hivte.
Irzeigin lieber h(er)re min.
D(az) ich dir wil getriwe ſin.
Sage ane biſtv ſt[ae]te.
Deſ dv mich geſter b[ae]te.
Deſ wil ich g(er)ne volgen dir.
Nv wol vf wiltv mit mir.
Es ſi rivch alde ſleht.
Ich wil dir alſam ein kneht.
Vn(d) din vil getriwer man.
Iemer dienen ſwa ich kan.
Diz dunket in ein groz geſchiht.
Alſ er dine triwe irſiht.
Er hohet dir iemer mere.
Mit willen gv°ot vn(d) ere.
Wan er dir iem(er) deſte baz.
Getri°vwet. vn(d) lat ſine(n) haz.
*Der rat dvhte in d(er) beſte.
Der fvrſte mv°oteſ feſte.
Sin har vil hohe vurdir ſchriet.
Alſ ime dirre man geriet.
Er lie biliben ſin gewant.
H[ae]rin cleit leit er zehant.
An ſich er gie vil drate.
Ze deſ kvnigeſ kemenate.
Alſ er begonde bozin da.
Man liez in fvr de(n) kvnic ſa.
D(er) begonde in vragen do.
Sage an wie geſtv alſo.
Diz han ich vur ein wund(er) groz.
D(az) dv geſt fvr mich ſvſ bloz.
Sage mir ob dir iht werre.
Neinez lieber herre.
Wan (daz) ich dir deſ willin din.
Gerne wil gehorſam ſin.
Mit dienſtliche gelimphe.
Ich half dir ie zeſchimphe.
Nv hiff ich dir alre gerniſt.
Sit ez gaz an den erniſt.
Do wart dem kvnige niwe.
Deſ werden furſtin triwe.
Er sp(ra)ch dv w[ae]re mir fir login.
Si hant mich an dir betrogen.
Die dich dvr ir valſchin nit.
Mir hant geleidet ze all(er) zit.
Ich ſol (der) triwen lonin dir.
Die dv haſt ir zaiget mir.
Ich wil dich iemer richen.
Si mv°ozen mir entwichen.
Die dich ſo vil gefelſchet hant.
Vn(d) mich ir leide(n)ſ niht ir lant.
Den h(er)rin er do ert[ae].
Sin gv°ot er ime mert[ae].
Vn(d) fv°ogit im hohir erin me.
Danne er gewunne bi im. e.
Div inzwiſchin zwein vihin lac.
Von d(er) giſiht min h(er)ze irſchrac.
D(az) biwarte alhie diz kint.
Vur den eſil vn(d) d(az) rint.
Bizeichinliche wart gileit.
Div gottliche menſcheit.
Von d(er) got dvr dauidiſ mvnt.
Die gibvrt ſvſ machit kvnt.
Mit worten div der menſcheit.
Sint von d(er) gotheit giſeit.
D(er) herre ſprach dv biſt min kint.
Inder ſchonheit die heilic ſint.
Wart diſiv prophetie hie.
Do got die menſcheit inphxx.
Han ich zekinde dich giborn.
Dv wer zekinde mir irkorn.
E. lvcifer vn(d) elliv giſchaft.
Gewunnin ie deckeine craft.
Die gibvrt biwarit da.
Ein ſprvch in eſeya.
Vnſ iſt ein cleinſ kint giborn.
Ein ſvn gigebin dem iſt irkorn.
Ein name. vn(d) iſt °(im) irkant.
Der wund(er)liche iſt er ginant.
D(er) ratgebe d(er) ſtarke got.
Deſ vrideſ fvrſte ſin gebot.
Sin riche an ende ſin giwalt.
Vf ſin(er) ahſil iſt gizalt.
Ein vater kvnftiger welt.
Fvr ſin erweltiz gizelt.
Alſam ein brutego°vme er gat.
Diz wort ſich verendit hat.
An crivtiſ gebvrte zit
Diz ſprach d(er) wiſe dauid.
Daniel hat o°vch geſeit
Von der gibvrt mit warheit.
Alſ ich d(er) ſage vn(d) er vnſ giet.
Er ſprach in der naht giſchiet.
Bigan ich wartin ich firnam.
Deſ menſchen kint do cham.
Dem iſt gigebin d(az) riche.
Im ſvlen giwaltechliche.
Alle zvngen ſin bireit.
Dienſtlicher ſteticheit.
Vn(d) alliz kvnne iem(er) mere.
Dvr ſineſ giwaltiſ ere.
Diz iſt an criſte vol varn.
Ieſvm d(er) reinvn magde barn.
D(er) naht div reine magit gibar.
Deſ git vnſ vrkvnde gar.
Div ſchrift d(er) wiſſagin wort.
Ez ſtet da von giſchribin dort.
Alſ ein prophete hat inbart.
Do div naht ir halbe vart.
Hat in ir lo°vfe hine gitriben.
Vn(d) elliv dinc ſtille biliben.
**Barlaam ſp(ra)ch dv ſeiſt war.
Dv virendiſt diniv iar.
D(az) dir niemer chran dechein.
Wirt irkant noch bezzir ſtein.
Ez iſt andiſeme ſteine.
Ein groziv chraft niet chleine.
Vnkivſche mac inſehin niht.
Sw(er) hat gibreſtin andir geſiht.
Siet in d(er) fravillichin an.
D(er) kan giſcheidin niemer dan.
D(az) ſehin werde im virkrenchit.
Sin vro°vde gar virſenchit.
Die geſiht mv°oz er verlieſin.
Wil er in alſus kieſin.
Ich ſiche wol din(er) o°vgin glanz.
Iſt vollechliche an dir niet ganz.
Deſ wil ich ſchuldich w(er)den niht.
Andiner o°vgin geſiht.
D(er) meiſt(er) ſp(ra)ch zv°o im do ſa.
Habe dir den ſtein vn(d) lazin da.
Wan ez iſt alſe dv nv gihiſt.
Vn(d) an minen o°vgin ſihiſt.
Dar zv°o han ich o°vch ſvndin vil.
Da von ich in niht ſehin wil.
Ich tv°on in mine(m) h(er)rin kvnt.
D(er) hat vil tvgint im iſt giſvnt.
H(er)ze. lip. mv°ot. vn(d) geſiht.
Ande(m) wirrit ime niht.
Geſiht er in er wirt ſin vro.
Von barlaame gie er do.
Vn(d) ſeite dort wie ez ergie.
Von de(m) ſteine alſ ich iv hie.
*Die rede er weltiche verſtv°ont.
Als ie div kint d(er) welte tv°ont.
Der bizeichinvnge hort.
Irkant er niht. div ſelbin wort.
Alſ er im ſeite div ſeite er
D(az) waſ deſ ivncherrin ger.
Wie er geſehe diſen man.
Sinen meiſt(er) ſand er dan.
Nach deme wiſen barlaame.
Vn(d) nach dem richen chrame.
Er gie nach ime alda er was.
Vn(d) fv°orte in vf den palas.
Alſ in ioſaphat irſach.
Vn(d) im grv°oziſ viriach.
Des heiligen geiſteſ lere.
Bigreif in alſe ſere.
D(az) er bigvnde brinnin.
Vil ſere in gottiſ minnin.
Den meiſt(er) hiez er vurdir gan.
Erſp(ra)ch gv°otir man ich han.
Gehort von de(m) ſteine.
Wie edil vn(d) wie raine.
Si din ſtein wie rehte gv°ot.
La mich in ſehin ich han de(n) mv°ot.
Deſ menſcheit vnſ loſte ſit.
Den ſeiter kvnftich bi d(er) zit.
Mit ſinen wortin vber lvt.
Dauid d(er) reine gottiſ trvt.
Al ſin viende vb(er) want.
Sin ſvn w(az) ſalomon ginant.
D(er) nah im trv°oc die chrone.
Got zeigete an ſalomone.
Die groſtvn wiſheit die ieman.
Sit adamis zit gewan.
Der prophete erte ſin chvnſt.
Der deſ todeſ ſiginvnft.
Sit irtote vn(d) den tot.
Der iem(er) endeloſin not.
*Roboam. vn(d) abia.
Joatam. vn(d) aſa.
Achas. vn(d) ezechias.
Joram. vn(d) joſias.
Phlagin o°vch d(er) ſelbin ſchar.
Biz von d(er) livte ſvnde gar.
Got vb(er) ſi die not vir lie.
D(az) ſi der babilon givie.
Da ſi innotin warin.
Indien ſibinzic iarin.
Do gar ir not virendet w(az).
Do phlac ir iechonias.
Dar nah ſin ſvn. ſalathiel.
Nah de(m) deſ ſvn. zorobabel.
Der ieruſalem bvte wider.
D(az) waſ e gibrochin nider.
D(az) tet nabuchodonoſor.
Do er ſi givie da vor.
Deſ waſ d(er) ſtarke babilon.
D(az) gottiſ hvſ d(az) ſalomon.
Da vor machte d(az) brach er.
D(az) wider machte alliz der.
Den ich han hie vor ginant.
Mit giwaltichlicher hant.
Phlagin dirre ſchar nah ihm.
Abiuth. vn(d) eliachim.
Vn(d) manic andir groz man.
Deſ ich niht ne(m)men wil noh kan.
Doch wil ich dir d(er) ne(m)men me.
Die do ind(er) altin e.
D(az) gv°ote iſrahelſche her.
Biſchirdin mit ir hohir wer.
Ein gottiſ degin d(er) hiez ſvs.
Jvdas machabeus.
Vn(d) deſ vater mathathias.
Von de(m) er giborn was.
Vn(d) andir vier brv°odir ſin.
Den wart von gotte helfe ſchin.
Biz d(az) ir werlichiv hant.
Die gottiſ viende vberwant.
*Wer die warin deſ wil ich.
Mit kvrzin wortin wiſin dich.
Gemachit alſ ez an im ſchein.
Im warin arme vn(d) bein.
Swarz gervmphin dvrre man.
Trv°och in de(m) mvnde niend(er) zan.
D(er) alte was von altir gra.
An ſime libe hie vn(d) da.
Mv°oſte div hvt von altir weſin.
Mit grozin rvzin vb(er) leſin.
Swa(n)ne er icht sp(ra)ch zekein(er) ſtv(n)t.
So viel zeſamne im d(er) mvnt.
Vil notliche er vur brahte.
D(az) wort alſ ers gedahte.
Do ſp(ra)ch d(er) ivnge ioſaphat.
Was wirit diſeme d(az) hie gat.
So iemerliche iſt er geſtalt.
Si sp(ra)chin alle er iſt alt.
Wa von iſt im geſchehin d(az).
Von altir gar nv ſagint was.
Altir ſi. d(az) ſagin wir.
Vil lieber ivncherre dir.
*Altir iſt genant ein zit.
An deme vil iare menige lit.
Swie deſ manniſ lebin ſtat.
D(az) altir in niht lidich lat.
Den ſiechin den geſvndin.
Wahſit ze allin ſtvndin.
Deſ altirs craft in ſinre maht.
Ez ſi tac. od(er) ez ſi naht.
D(er) man ſlafe od(er) wache.
Mitt ſenfti mit vngemache.
Wahſit ie deſ altirſ zit.
Swem e d(er) tot niht endiſ git.
D(er) mv°oz d(az) altir d(az) war.
Dvltin vb(er) manigiv iar.
Lebit. ſo drvcket ez in nider.
Vn(d) inlat in niht komen wider.
Ez ſwendet alle ſine craft.
Biz danne deſ todiſ meiſterſchaft.
An deſ altirſ ende kvmit.
Vn(d) den lip ze nihte drvmit.
Geſchiht diz allen livten.
D(az) ſvltir mir betivten.
Ja. nieman ez erwendin kan.
Ez ſi wib. od(er) ez ſi man.
Wiſe riche. odir here.
D(az) ez gv°ot od(er) ere.
Schone zvht. oder tvgint.
Behv°otin mvge ie nah d(er) ivgint.
Zerge ſin craft. Sin lip werde alt.
Dirre welte groz gewalt.
Kan d(az) niemer vnd(er) ſtan.
D(az) lebin mv°oz ein ende han.
Mit tode in deſ altirſ zit.
Diz wiſſiſt ane wider ſtrit.
*Nv ſvlt ir mich wiſſen lan.
Sit ez kan nieman vnd(er) ſtan.
Do mv°oſte vnſ ab(er) wid(er) gebin.
Div gottiſ menſcheit d(az) lebin.
Wan d(er) vleiſchlich gelvſt.
Mit brodechlicher akvſt.
Vnſ armin brahte den tot.
Do mv°oſte vnſ loſin vo(n) d(er) not.
Div ſv°oze gottiſ menſcheit.
Sit de(m) menſchen waſ v(er)ſeit.
D(az) lebin dvr ſin miſſetat.
Do ſante vnſ d(er) gottiſ rat.
Zehelfe vn(d) o°vch ze troſte.
Ein menſche d(az) vnſ loſte.
D(az) waſ ſin reiniz wort vil groz.
D(az) ie waſ indeſ vater ſchoz.
Im ebin gilich giwaltich.
Mit dem er iſt drivaltich.
D(az) wort er vnſ ze troſte gab.
D(az) was ie ſvndir vrhab.
Mit im inder gotheit.
D(er) komendiz ende iſt gar v(er)ſeit.
Diz wort von himel wart giſa(n)t.
Dvr vnſ in irdiſchiv lant.
Dvr adamiſ giſchiht.
Nam got an ſich d(er) er w(az) niht.
Vn(d) bileib vil ſtete doch.
D(az) er ie was vn(d) iſt noch.
Vn(d) iem(er) ſol. ſin ſtete wil.
Biliben got an endiſ zil.
*Do wart d(er) gnadin zit.
Irhabin deſ giwiſheit git.
Div kvnſt d(er) reinin wiſſagin.
Ez was erfvllit indien tagin.
Ein reiniſ dauidiſ wort.
D(az) er hat geſprochin dort.
Ez ſtv°ont ze der zeſewin din.
Ein vmbe vangin kvnigin.
Mit wehſillicher richeit.
Von golde vn(d) wol bechleit.
Von d(er) ſchribit vurbaz.
Dauid. vn(d) ſprichit ab(er) daz.
Tohtir neige din ore dar.
Sich dar an vn(d) nim deſ war.
D(az) din d(er) kvnich hat gigert.
Bi dem ſoltv bilibin wert.
Din antlvtze an bettin ſol.
Die richen diet. d(az) zimet dir wol.
Der dauid der wirde iach.
D(az) w(az) ein magit von d(er) ſit ſp(ra)ch.
D(er) wiſe kvnich ſalomon.
Si chronit ſiniſ mvndiſ ton.
Mit wiſlichen ſinnin.
Er ſprach min frivndinne.
Mv°oz vur andir tohtir ſin.
Alſam deſ ſchonin lilien ſchin.
Minnechliche ſchone hat.
Da ſi in den dornin ſtat.
Kame alherdeſ was ich vro.
Vn(d) dahti in mine(m) mv°ote ſo.
Dv kvndiſt wol geſagin mir.
Alle mineſ h(er)zen gir.
Vn(d) hiez dvr d(az) dich zv°o mir lan.
H(er)re d(az) was wol getan.
D(az) dv niht v(er)ſmahtiſt mich.
Din edil h(er)ze wiſte dich.
D(az) mich din edilcheit din gv°ot.
Niht v(er)ſmahte dvr?min armv°ot.
*Des wil ich dich gilichin.
Eine(m) kvnige richen.
D(er) was edil vn(d) ſaldin rich.
Niend(er) lebte ſin gilich.
Anmilte an demv°ote.
D(az) zeigite wol ſin gv°ote.
Do er einiſ tagiſ reit.
Mit kvnichlicher richeit.
Alſez gezimit kvnigiſ ſitten.
Sin vurſtin mit im ritten.
In grozir werde do ſah er.
Vf d(er) ſtraze ganz dort her.
Zwene kvmberhafte man.
Die trv°ogin armichlichen an.
Diemv°otichlichen cranchv cleit.
Nicht von hohir richeit.
Die warin mag(er) vn(d) harte bleich.
Deſ kvnigiſ mv°ot vo(n) hohe weich.
In ſenfte demv°ote.
Dvr ſine grozin gv°ote.
Viel er nah de(m) grv°oze.
Dien beidin da ze vu°oze.
Mvnt. hende. vn(d) vu°oze.
Kvſte in der herre ſv°oze.
Dvr ſin(er) tvginde edilcheit.
Er ſach wol °(d(az)) ir arbeit.
Was ſo groz dvr gottiſ gebot.
D(az) was al der ſiner ſpot.
Si ſprachin alle ez miſſezimit.
D(az) vnſer h(er)re alſvſ benimit.
D(er) chrone ſo groze ere.
D(az) ſwachit in vil ſere.
Von im wart ſolher rede gnv°och.
Ir iegelicher nahe trv°och.
Die ſelbvn rede vil to°vgin.
Vnd(er) deſ kvnigiſ o°vgin.
Getorſtin ſi im die geſchiht.
Vir wizen offenliche niht.
*Nv hatter eine(n) brv°odir da.
Den baten di lantherrin ſa.
Den kvnich refſin d(az) er ie.
Diz dem v°otechliche dinc begie.
D(az) im gie an ſin ere.
Der brv°oder raſtin ſere.
Dvr d(az) wan d(er) fivrſtin haz.
Was gegin im vil groz dvr d(az)